Dunaszerdahely Város a községi önkormányzatokról szóló 1990. évi 369. törvény 6.§ (1) bekezdése, a szociális szolgáltatásokról szóló 2008. évi 448. törvény és a vállalkozásokról szóló 1991. évi 455. törvény és későbbi módosításaik alapján a következő rendeletet alkotja:

**Dunaszerdahely Város 2014/5. sz. (2014. április 8.) általános érvényű rendelete a Nappali ellátóban nyújtott szociális szolgáltatásokról és a szolgáltatások költségtérítésének módjáról és mértékéről**

**1.Cikk**

**Értelmező rendelkezések**

Ez a rendelet, összhangban a szociális szolgáltatásokról szóló törvénnyel, rendezi a Komenský utca 359/33., 929 01 Dunaszerdahely címen található Szociális Központban Nappali ellátó keretén belül nyújtott szociális szolgáltatásokat és a szolgáltatások térítésének módját és mértékét (továbbiakban „ nappali ellátó”).

**2. Cikk**

**A szociális szolgáltatásra való ráutaltságot megállapító eljárás**

1. A nappali ellátóban nyújtott szociális szolgáltatásra való ráutaltságot megállapító eljárás a természetes személy írásbeli, a szociális ráutaltság megállapítása iránti kérelem alapján indul.
2. A szociális szolgáltatásra való ráutaltság megállapítása iránti kérelmet Dunaszerdahely Városnak kell benyújtani a Dunaszerdahelyi Városi Hivatal Szociális ügyek alosztályán.
3. Ha a természetes személy, tekintettel az egészségügyi állapotára, nem tudja önállóan benyújtani a szociális szolgáltatásra való ráutaltság megállapítása, a szociális szolgáltatás biztosítása iránti kérelmet és nem képes a szociális szolgáltatás nyújtására vonatkozó szerződést megkötésére, akkor az ő nevében és belegyezésével az egészségi állapotáról kiállított orvosi igazolás alapján más természetes személy is benyújthatja a kérelmet, megkötheti a szerződést vagy beleegyezést adhat.
4. A szociális szolgáltatásra való ráutaltság megállapítása iránti kérelem a következőket tartalmazza, a kérelmező családi és utónevét (annak a természetes személynek, aki a szociális szolgáltatásra rászorul), születési idő, lakcím, családi állapot, állampolgárság, a szociális szolgáltatás fajtája, szociális szolgáltatások formája, és az egészségügyi ellátást nyújtó igazolása a annak a természetes személynek az egészségügyi állapotáról, aki a kérelmezi a szociális szolgáltatásra való ráutaltság megállapítását. Az első mondatban felsorolt adatokon kívül a külföldiek szociális szolgáltatásra való ráutaltság megállapítása iránti kérelmében a törvény további adatok feltüntetését határozza meg
5. A szociális szolgáltatásra való ráutaltságot megállapító végzés alapja az szociális szolgáltatásra való ráutaltságról szóló jelentés. A szociális szolgáltatásra való ráutaltságról szóló jelentés kidolgozására a szociális szolgáltatásokról szóló törvény 49.§ és 51.§ rendelkezéseit kell alkalmazni. A Város kézbesíti azon természetes személy részére, akinek a szociális szolgáltatásra való ráutaltságáról döntött, a végzéssel együtt a szociális szolgáltatásra való ráutaltságról szóló jelentést is, amely alapul szolgált a végzés meghozatalához.
6. A Dunaszerdahelyi Városi Hivatal Szociális ügyek alosztálya egészségügyi és szociális jelentés alapján végzést készít a szociális szolgáltatásra való ráutaltságról, mely tartalmazza
7. a természetes személy más személy segítségére való ráutaltságának mértékét/fokát,
8. az önellátási feladatok jegyzékét, a háztartásvezetési feladatok jegyzékét és az alapvető szociális tevékenységek jegyzékét, melyek során természetes személy más személy segítségére szorul, és ezek terjedelmét is feltételezett óraszámban kifejezve a 3. sz. melléklet B pontjában meghatározott terjedelmi keretek közt,
9. a szociális szolgáltatás fajtájának javaslatát tekintettel a természetes személy szükségleteire és javaslataira,
10. az egészségi állapot újbóli felülvizsgálatának időpontját
11. A szociális szolgáltatásra való ráutaltságot megállapító döntési folyamatban a Város a szociális szolgáltatásra való ráutaltságról szóló végzés alapjaként felhasználhatja az illetékes munka-, szociális és család-ügyi hivatal által, külön jogszabály szerint kiállított komplex jelentést, mely a súlyosan egészségkárosult személy állapotának szociális kompenzálására készült, ha az tartalmazza a más természetes személy segítségére szoruló természetes személy ráutaltság fokát is, vagy más község által kiállított a szociális szolgáltatásra való ráutaltságról szóló jelentést.

**3.Cikk**

**Nappali ellátóban nyújtott szociális szolgáltatások**

1. A nappali ellátó szociális szolgáltatásokat nyújt olyan természetes személyeknek, akik más személyek segítségére szorulnak a 3. számú törvénymelléklet értelmében, de intézményi szociális szolgáltatásra csak a nap egy meghatározott időszakában van szükségük.
2. A nappali ellátóban való szociális szolgáltatások nyújtásának alapfeltétele a szociális szolgáltatásnyújtásra való ráutaltságról szóló végzés.
3. Nem nyújtható intézeti szociális szolgáltatás annak a természetes személynek, akinek egészségi állapota intézményi egészségügyi ellátást követel meg egészségügyi intézményben. Nem nyújtható szociális szolgáltatás olyan természetes személynek, akinél a bíróság elrendelte a kényszergyógykezelést, a kényszerátnevelést, a védő-őrizeti felügyeletet vagy a büntetés-végrehajtási egészségügyi intézetben történő elhelyezést külön jogszabályi rendelkezések alapján, mégpedig az ezen védőintézkedések alkalmazásának a befejeztéig. A második mondatban taglalt időszak folyamán az ilyen természetes személy esetében felülvizsgálati tevékenységet a jelen törvény értelmében nem fejtenek ki.
4. A nappali ellátó
5. biztosítja

1. a segítséget a más személy segítéségre szorulónak,

2. a szociális tanácsadást,

3. a szociális rehabilitációt,

4. az étkezést,

1. biztosítja

1. a munkaterápiát,

2. a szakköri tevékenységet.

1. A nappali ellátó szociális tanácsadást nyújt a családoknak és egyéb természetes személyeknek is, akik a segítségükre szoruló természetes személy ellátását biztosítják otthoni környezetében, a szociális rehabilitációban való közreműködés céljából.
2. A nappali ellátóban a szociális szolgáltatások nyújtása határozott vagy határozatlan időre szól, munkanapokon 7.30 órától 13.00 óráig.
3. A szociális szolgáltatást igénybevevő a megszakított időre költségtérítéssel nem tartozik.

**4.Cikk**

**Szerződés a szociális szolgáltatás nyújtásról**

1. Dunaszerdahely Város a szociális szolgáltatást a szociális szolgáltatás címzettjével kötött szociális szolgáltatásnyújtásról szóló szerződés alapján nyújtja.
2. A szociális szolgáltatásnyújtásról szóló szerződést írásban és olyan módon kell megkötni, hogy az a szociális szolgáltatás címzettje számára érthető legyen.
3. Ha a természetes személy igényt tart a szociális szolgáltatásokra, köteles a szociális szolgáltatónak a szociális szolgáltatásnyújtási szerződés megkötésének céljaira rendelkezésre bocsátani az alábbi adatokat és beterjeszteni az alábbi igazolásokat és okiratokat:
4. a szociális szolgáltatás címzettjének családi és utónevét, születésének dátumát és állandó lakcímét,
5. a szociális szolgáltatás nyújtásának helyét,
6. a szociális szolgáltatásfajtáját és a szociális szolgáltatás formáját,
7. a szociális szolgáltatásnyújtás megkezdésének napját és a szociális szolgáltatásnyújtás idejét, valamint
8. a természetes személynek, a szociális szolgáltatás címzettjének, valamint a többi, vele együtt elbírálásra és elszámolásra kerülő személynek a jövedelméről és vagyoni helyzetéről szóló bizonylatokat; ez nem vonatkozik arra a természetes személyre, aki a térítési díjat legalább a gazdaságilag indokolt költségek mértékeiben fogja téríteni.
9. A szociális szolgáltatás nyújtásáról szóló szerződés tartalmazza:
10. a szerződő felek azonosítóit,
11. a nyújtandó szociális szolgáltatás fajtáját,
12. a szociális szolgáltatás dologi tartalmát és a szociális szolgáltatásnyújtás formáját,
13. a szociális szolgáltatás megkezdésének napját,
14. a szociális szolgáltatásnyújtás időtartamát,
15. a szociális szolgáltatás nyújtásának helyét,
16. a szociális szolgáltatás térítési díjának összegét, annak címzettjét és befizetési módját,
17. a szociális szolgáltatás térítési díja emelésének feltételeit,
18. a szerződés egyoldalú felmondásának indokait és
19. a szociális szolgáltatás be nem fizetett összegének megtérítését a 73. § 12. bekezdése értelmében.
20. Ha a szociális szolgáltatás címzettje elutasítja a szociális szolgáltatás nyújtásáról szóló szerződés megkötését, a szociális szolgáltató kötelességei teljesítettnek tekintendők.
21. A szociális szolgáltatás címzettje bármikor, indoklás nélkül is egyoldalúan felmondhatja a szociális szolgáltatás nyújtásáról szóló szerződést, a felmondási idő 15 nap.
22. A szociális szolgáltató egyoldalúan felmondhatja a szociális szolgáltatás nyújtásáról szóló szerződést, ha a szociális szolgáltatás címzettje durván megsérti a szociális szolgáltatásnyújtási szerződéses kötelezettségeit főként azzal, hogy durván megsérti a jó erkölcsöket, ezzel megzavarja a társadalmi együttélés szabályait, vagy több mint 15 napot késik a szociális szolgáltatás szerződéses térítési díjának befizetésével.

**5.Cikk**

**Nappali ellátóban nyújtott szociális szolgáltatások költségtérítésének módjáról és mértékéről**

1. A szociális szolgáltatás címzettje köteles térítést fizetni a szociális szolgáltatásért (jelen rendelet 3. Cikk (4) bekezdése szerinti tevékenységek) a szociális szolgáltató által jelen rendeletben megszabott összegben.
2. A nappali ellátóban nyújtott szociális szolgáltatások (kivéve a szociális tanácsadást, szociális rehabilitációt és munkaterápiát, amelyek ingyenesek) térítési díja 15 euró 1 személy részére, a hűségkártyával rendelkezőknek pedig 7,50 euro.
3. A nappali ellátóban nyújtott szociális szolgáltatás címzettjeire részére az étkeztetés a Szociális Központ étkezdéjében biztosított. A szociális szolgáltatás címzettje köteles naponta legalább egy ételt elvinni és köteles a külön általános érvényű rendeletben maghatározott mértékű étkeztetési térítési díjat befizetni.
4. A szociális szolgáltatás címzettje köteles a szolgáltatónak jelenteni jövedelme összegét és becsületbeli nyilatkozatban közölni vagyonának összegét, nyolc napon belül jelenteni a jövedelmi és tulajdonjogi viszonyaiban beállt változásokat, amelyek döntő befolyással bírnak a szociális szolgáltatásokért kivetett térítési díjfizetésre.
5. A szociális szolgáltatások térítési díjfizetés céljából a jövedelem megállapításának részleteit és a szociális szolgáltatások költségtérítésének szabályait a szociális szolgáltatásokról szóló törvény tartalmazza.(72.§-73.§)

**6.Cikk**

**Hatályon kívül helyező rendelkezések**

Hatályon kívül helyeződik Dunaszerdahely Város 2012/5.sz. általános érvényű rendelete a Nappali ellátóban nyújtott szociális szolgáltatásokról és a szolgáltatások költségtérítésének módjáról és mértékéről és későbbi módosításai.

**7.Cikk**

**Hatály**

Ez a rendelet a Városi Hivatal hirdetőtábláján való kifüggesztést követő 15. napon lép hatályba.

Kelt, Dunaszerdahely, 2014. április 8.

JUDr. Hájos Zoltán

 polgármester

A Képviselő-testület ezen általános érvényű rendeletét a 2014.04.08. testületi ülésén hozta.

Az általános érvényű rendelet javaslata a lakosság értesítése érdekében a városi hivatal hirdetőtábláján és internetes honlapján 2014.03.21. lett közzé téve.

Az elfogadott általános érvényű rendelet a városi hivatal hirdetőtábláján és internetes honlapján 2014.04.15. lett közzé téve.

Ezen általános érvényű rendelet a 2014.04.30. lép hatályba.